Finn Oluf Arnestad
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1950–2000,Norske klassiske komponister og verker 1950–2000
Finn Oluf Arnestad var en norsk komponist. Hans verker kjennetegnes ved sterk ekspressivitet og er rike på klangvirkninger. Hans musikalske formspråk har både serielle og neoklassiske trekk. Arnestad har i særlig grad vært opptatt av akustikk, polaritet og harmonisk struktur. Han var opptatt av afrikansk og orientalsk folkemusikk, som han studerte i Paris.
Arnestad studerte fiolin og komposisjon ved Musikkonservatoriet i Oslo i tillegg til studieopphold i Frankrike, Tyskland, Nederland og Belgia. Han var musikkritiker i Vårt Land fra 1961, medlem av Norsk Komponistforenings sakkyndige råd i årene 1974–1979, og medlem og varamedlem i komponistforeningens stipendiekomite i perioden 1971–1981. Komposisjoner Arnestads viktigste verker er: Meditation for orkester (1947) strykekvartett (uroppført 1947) Constellation (uroppført 1948) Conversation for klaver og orkester (1949, uroppført 1950) Missa Brevis for kor og orkester (uroppført 1951) I. N. R. I. (1954) to konsert-suiter fra et symfonisk mysteriespill: Suite nr. 1 (1953), Suite nr. 2 (uroppført 1964) Konsert for fiolin og orkester (1956, uroppført 1960) sekstett for fløyte, klarinett, fagott, klaver, bratsj, cello (1959) Aria appassionata (1962) Suite i gamle danserytmer (kammerorkester med fløyte og obo, 1963) kvintett for fløyte og strykekvartett (1963) Dopplersonans (1964) Cavatina Cambiata (uroppført 1965) Smeden og Bageren (Johan Herman Wessel, bariton og orkester, 1966) klaversonate (1967) klaversonate nr. 2 Ritagliata (1967) Ouverture (1970) Væsletjennet for fløytesolo og strykere (1970) sonate for trombone og piano (1971) Musikk for tre treblåsere (1971) Toccata (1972) Arabesk (1975) Konsert for klaver og orkester (1976) Les mer i Store norske leksikon samtidsmusikk klassisk musikk i Norge